ຈີນ ສະແດງຄວາມເຊື່ອໝັ້ນ ໃນເສດຖະກິດ ຂອງສະຫະລັດ
ຮອງປະທານປະເທດຈີນ ສະແດງຄວາມເຊື່ອໝັ້ນ ກ່ຽວກັບຄວາມເຂັ້ມແຂງ ຂອງເສດຖະກິດສະຫະລັດ.
ຮອງປະທານປະເທດຈີນ ທ່ານ Xi Jinping ໄດ້ສະແດງຄວາມເຊື່ອໝັ້ນ ໃນວັນສຸກມື້ນີ້ຕໍ່ ເສດຖະກິດທີ່ປະສົບບັນຫາຂອງສະຫະລັດໃນຂະນະທີ່ທ່ານແລະຮອງປະທານາທິບໍດີສະ ຫະລັດທ່ານ Joe Biden ພົບປະທີ່ນະຄອນຫຼວງປັກກິ່ງກັບຄະນະບໍລິຫານງານຂອງບໍລິ ສັດຕ່າງໆຈາກທັງສອງປະເທດ ທ່ານ Xi ກ່າວຕໍ່ພວກນັກທຸລະກິດເຫຼົ່ານີ້ວ່າ ເສດຖະກິດສະຫະລັດມີຄວາມສາມາດສູງໃນ ການຟື້ນໂຕຄືນແລະມີຄວາມສາມາດຢ່າງເຂັ້ມແຂງໃນການປັບໂຕໄດ້ ນອກນັ້ນແລ້ວທ່ານ ຍັງເຕືອນວ່າ ປັກກິ່ງແລະວໍຊິງຕັນ ບໍ່ຄວນສວຍໃຊ້ບັນຫາການຄ້າ ໃຫ້ກາຍເປັນເລື່ອງການ ເມືອງຫຼືກະຕຸກຊຸກຍູ້ໃຫ້ເກີດຄວາມຮູ້ສຶກ ການພົບປະທີ່ວ່ານີ້ແມ່ນແນໃສ່ເພື່ອເສີມຂະຫຍາຍການຮ່ວມມື ທ່າມກາງການຈົ່ມວ່າຂອງ ບັນດາບໍລິສັດຕ່າງປະເທດ ກ່ຽວກັບກຳແພງກີດກັນໃນການເຂົ້າເຖິງຕະຫຼາດຈີນ ແລະການ ຈົ່ມວ່າຂອງປັກກິ່ງກ່ຽວກັບການຈຳກັດຮັດແຄບໃນການສົ່ງອອກສິນຄ້າມາຍັງສະຫະລັດ ເຈົ້າໜ້າທີ່ສະຫະລັດກ່າວວ່າ ນຶ່ງໃນຈຸດປະສົງຂອງການເດີນທາງໄປຢ້ຽມຢາມຈີນຂອງທ່ານ Biden ແມ່ນເພື່ອຢາກທຳຄວາມລຶ້ງເຄີຍກັບພວກຜູ້ນຳຮຸ້ນຕໍ່ໄປຂອງຈີນ ຮວມທັງທ່ານ Xi ທີ່ຄາດວ່າ ຈະເຂົ້າກຳຕຳແໜ່ງເປັນປະທານປະເທດສືບຕໍ່ຈາກທ່ານ Hu Jintao ນັ້ນ ໃນ ວັນເສົາມື້ອື່ນນີ້ ທ່ານ Biden ແລະທ່ານ Xi ຈະເດີນທາງຮ່ວມກັນໄປຍັງແຂວງສີສວນໃນ ພາກຕາເວັນຕົກສຽງໃຕ້ຂອງຈີນ